|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **1.** Egészítsd ki a 2. oszlop hiányos szavait úgy, hogy az 1. oszlop meghatározásának megfelelő szót kapj! A 2. oszlopban egy vonalkára egy betűt kell írni. A 3. oszlopban alkoss a megadott szó felhasználásával olyan összetett szót, amely megfelel az 1. oszlopban megadott jelentésnek! A vonalra egy szót kell írni. Ügyelj a helyesírásra!

|  |  |  |
| --- | --- | --- |
| **1.** | **2.** | **3.** |
| a) társtalan | **m\_\_g\_\_ny\_\_s** | **\_\_\_\_\_\_\_\_\_\_álló** |
| b) szenvedélytől elragadtatott | **\_\_nd\_\_l\_\_t\_\_s** | **\_\_\_\_\_\_\_vesztett** |
| c) saját elképzeléséhez, ragaszkodó, mások véleményét elutasító | **cs\_\_k\_\_ny\_\_s** | **\_\_\_\_\_\_\_\_\_\_fejű** |

 | a |  |
| b |  |
| c |  |
|  |
| **2.** Egészítsd ki a szöveget a zárójelben található lehetőségek közül a legmegfelelőbbel! A helyes választ írd a megadott szám mellé![Királyhegyi Pál](https://hu.wikipedia.org/wiki/hu%3AKir%C3%A1lyhegyi_P%C3%A1l) [Karinthyval](https://hu.wikiquote.org/wiki/Karinthy_Frigyes) és [Molnár Ferenccel](https://hu.wikiquote.org/wiki/Moln%C3%A1r_Ferenc) sétált az utcán. Királyhegyi akkor még kezdő újságíró volt. Molnár Ferenc azt mondta:– Na, a Királyhegyi megkérdezi az első (**1.** *hölgyet, járókelőt, írót, olvasót*), melyikünket ismeri. Fogadjunk, hogy (**2.** *engem, kezet, Molnár Ferencet, senkit*) fog felismerni.Fogadtak. Királyhegyi oda is ment az első szembejövő emberhez.– Bocsásson meg, uram, melyiket ismeri az ott álló két (**3.** *író, költő, színész, tudós*) közül?– (**4.** *Karinthyt, Önt, Egyiket, Mindkettőt*) sem, Királyhegyi úr.– És engem honnan ismer?– Három évig (**5.** *boldogok, külföldön, szomszédok, testvérek*) voltunk.1. …………………………… 4. ……………………………2. …………………………… 5. ……………………………3. …………………………… | a |  |
|  |
| **3.** Állítsd össze Weöres Sándor négy versének első versszakait a megadott sorokból! A sorokat jelölő számokat írd a megfelelő versszám alatti téglalapokba! Egy téglalapba csak egy számot írhatsz! Segítségül öt számot már beírtunk a megfelelő helyre.**1.** Egyszer volt egy nagy csoda, **9.** neve: birka-iskola.**2.** ha a világ rigó volna. **10.** megszökött a medve vacsorája.**3.** Jön a tavasz, megy a tél, **11.** kötényemben ő fütyülne,**4.** Kinn voltam a rengeteg erdőn, **12.** Ki nem szólt, csak bégetett,**5.** – Kibújás vagy bebújás? **13.** éjjel-nappal szépen szólna,**6.** Az kapott dicséretet. **14.** medvét láttam kúszni a lejtőn,**7.** tíz körömmel másztam a fára, **15.** barna medve üldögél:**8.** Ez a gondom óriás! **16.** Ha a világ rigó lenne,

|  |  |  |  |  |
| --- | --- | --- | --- | --- |
|  | a) | b) | c) | d) |
|  | ***1. vers*** | ***2. vers*** | ***3. vers*** | ***4. vers*** |
| ***1. sora*** |  |  | **3.** |  |
| ***2. sora*** |  |  |  |  |
| ***3. sora*** | **13.** |  | **5.** | **7.** |
| ***4. sora*** |  | **6.** |  |  |

 | a |  |
| b |  |
| c |  |
| d |  |
|  |
| **4.** Az alábbi ismeretterjesztő szövegben öt szó helyesírása hibás. Írd a pontsorokra az öt hibás helyesírású szó hibátlan alakját! Az öt helyes megoldás mindegyike öt külön pontsorra kerüljön!Március 10.-én ünneplik a virágokat beporzó állatok napját. Az emberek álltalában fizetnek a szállításért, a karbantartásért és más szolgáltatásokért. Léteznek azonban ingyenes szolgáltatások is. Ezeket a természettől kapjuk. A zöldellő növényeknek köszönhetjük az oxigénben dús levegőt. Baktériumok is segítenek a vízek tisztításában és a termőtalaj fenntartásában. Az emberek számára is hasznos virágok beporzását gyakran állatok végzik. Így teszik lehetővé a virágok megtermékenyülését, új magok kifejlődését. Az állatok segítségére számitó virágok színes szirmokkal és illattal vonzák magukhoz a rovarokat. A beporzásért cserébe nektárt kínálnak nekik. A rovarok nélkülözhetetlenek ahhoz, hogy emberhez méltó életünk legyen a Föld bolygón.*(Vásárhelyi Tamás: Beporzók napja című cikke alapján – Élet és Tudomány 2018/10)*................................................................... ...................................................................... ................................................................... ...................................................................... ................................................................... | a |  |
|  |
| **5.** Egészítsd ki az alábbi szólásokat a hiányzó tárgyak nevével! Válaszd ki a felsorolásban szereplő szavak közül a megfelelőt, és ha szükséges, lásd el toldalékkal! Vigyázz, két szó kimarad! **A szólások kiegészítéséhez választható szavak:** balta, bőr, bunda, cipő, fejsze, karó, lepedő, szög **A)** Tudja, hol szorít a …………………... **D)** Ráteríti a vizes ……………………………. **B)** Köti az ebet a ……………………….. **E)** Nagy fába vágta a …………………………. **C)** Fején találta a ………………………... **F)** Előre iszik a medve ………………………. | a |  |
|  |
| **6.** Állítsd számozással betűrendbe a magyar válogatott játékosait! Az utolsó nevet segítségül megjelöltük, a további sorrendet jelölő számokat írd a megfelelő név előtti vonalra!  **6.** Szoboszlai \_\_ Sallai \_\_ Szalai Ádám \_\_ Szalai Attila \_\_ Sallói \_\_ Schäfer | a |  |
|  |
| **7.** Olvasd el az alábbi szöveget, majd oldd meg a feladatokat!**Pizarro tőrbe csalja Atahualpa inka uralkodót** A hírhedt konkvisztádor, Francisco Pizarro kalandos élete során a disznópásztorkodástól jutott el a perui kormányzóságig. Pizarro fejébe vette az aranyban bővelkedő, legendás Inka Birodalom meghódítását. 1524-ben, majd 1526-ban is expedíciót szervezett az „El Doradónak” nevezett gazdag ország elérésére, ám első alkalommal az élelmiszerhiány, másodszor pedig a környező indián törzsek harcias fellépése hiúsította meg terveit. Az európaiak végül 1532 novemberében, Cajamarca mellett találkoztak Atahualpa inka uralkodó seregével, aki a város közelében található hévforrásoknál időzött. Mivel felderítői révén Atahualpa tudomást szerzett arról, hogy a spanyolok mindössze 200 katonával rendelkeznek, 80 000 harcossal a háta mögött ártalmatlanoknak találta a messziről érkezett idegeneket, és elfogadta Pizarro invitálását, miután az találkozóra hívta őt. A konkvisztádor szintén tisztában volt az inkák elsöprő túlerejével, ám merész tervet forralt az uralkodó ellen, mellyel egyszersmind a birodalom térdre kényszerítését is lehetségesnek vélte. A spanyol vezér elrejtette katonáit az Atahualpa fogadására kijelölt tér épületeiben, és csupán egy kisebb küldöttséget menesztett az indiánok elé, melyet egy szerzetes, Vicente de Valverde vezetett. A november 16-án késő délután megérkező Atahualpa megtagadta Valverde azon kérését, hogy hódoljon V. Károly német-római császár előtt, így a konkvisztádorok szörnyű mészárlást rendeztek az inka harcosok között. A hódítók egyedül az uralkodó testi épségét kímélték meg, hiszen ő sokkal több haszonnal kecsegtetett élve, mint holtan; túszuknak köszönhetően a spanyolok rövid időn belül felszámolták az indiánok ellenállását, és birtokukba vették a kulcsfontosságú erősségeket, majd a fővárost, Cuzcót is megszállták. Atahualpa, miután megismerte Pizarróék kapzsiságát, egy hatalmas termet színültig töltött arannyal és ezüsttel, hogy megválthassa szabadságát, ám a gátlástalan hódítókat a sohasem látott gazdagság csak mohóbbá tette. Miután a konkvisztádorok 1533 tavaszára meggyőződtek arról, hogy az uralkodó nélkül is kézben tarthatják az Inka Birodalmat, meggyilkolták előkelő foglyukat, és hozzákezdtek a dél-amerikai spanyol gyarmatbirodalom kiépítéséhez, mely folyamat során az egymás ellen forduló kalandorok még rengeteg szenvedést zúdítottak az inka őslakókra.*(Tarján M. Tamás cikke alapján – rubicon.hu*)a) Írd ki a szövegben szereplő idegen eredetű szavakat, melyek jelentését megadtuk!felfedezőút = ………………………………meghívás = ………………………………zsoldosvezér = ………………………………b) Karikázd be a szöveg alapján a helyes válasz betűjelét!1. Melyik nem személynév?A) Atahualpa B) Pizarro C) Cajamarca D) Valverde2. Mikor esett fogságba az inka uralkodó?A) 1524-ben B) 1526-ban C) 1532-ben D) 1533-ban3. Milyen nehézséggel nem kellett szembesülnie a spanyol hódítóknak?A) élelmiszerhiány B) hideg időjárás C) indián ellenállás D) kis létszámc) Állapítsd meg az alábbi állításokról, hogy igazak vagy hamisak! Húzd alá az állítás előtt lévő megfelelő szót!Igaz – Hamis: Pizarro csak harmadik próbálkozásra tudta elfoglalni az Inka Birodalmat.Igaz – Hamis: Az inkák közép-amerikai indiánok voltak.Igaz – Hamis: A spanyolok csellel győzték le a túlerőben lévő inkákat.Igaz – Hamis: Az inka uralkodót életben hagyták, és váltságdíj fejében szabadon engedték. | a |  |
| b |  |
| c |  |
|  |
| **8.** Oldd meg a versrészlettel kapcsolatos feladatokat!**Nemes Nagy Ágnes: *A titkos út* (részlet)**Egyik oldalt házak háta,fal a másik oldalon,és a lombok zöld szakállaátömlik a kőfalon.a) Írd ki a versrészletből azt a főnevet, amely lehetne akár ige is más szövegkörnyezetben!…………………….b) Nevezd meg, milyen rímfajta érvényesül az idézett versszakban! ……………………. | a |  |
| b |  |
|  |
| **9.** Olvasd el az alábbi szöveget, majd oldd meg a feladatokat!**Kányádi Sándor: *Néma tulipán***Mondanom sem kell, mert mindenki tudja, hogy a virágok az illatukkal beszélgetnek. Amelyik virágnak nincsen illata, az néma.     Ilyen a tulipán is. Még suttogásnyi illata is alig van egyik-másiknak.     De nem volt ez mindig így, nem bizony. Valamikor, a kezdet kezdetén, úgy illatozott s olyan különb s különb illattal minden virág, hogy a méhek már jó hajításnyiról megérezhették, „meghallhatták”, merre van a rezeda, a jácint vagy éppen a tulipán.     De volt egy kertész, egy nagyon sürgő-forgó emberke. Szakálla térdét verte a fejében fészkelő nagy bölcsességtől.     Volt ennek a fura kertésznek egy csodálatosan szép virágoskertje, telides-teli mindenféle fajta, szebbnél szebb, illatosabbnál illatosabb virággal. Örül a kertész a kertjének, művelte is tőle telhetően. Öntözte, kapálta, karózta, nyeste. Csak azzal nem volt kibékülve, hogy ahány virág, annyi illat. Bántotta az orrát az illatok sokasága. Egyedül a bazsalikom illatát szenvedhette. S elhatározta, hogy bazsalikomillatúvá varázsolja az egész kertet. Bazsalikomillatúvá minden virágot.     Megszeppentek a virágok, amikor kertészük szándékát megneszelték. Tudták, hogy amit a fejébe vesz, abból nem enged. Tűzön-vízen keresztülviszi.     De maguk a bazsalikomvirágok sem örültek.     Hogy jöhet ahhoz például holmi kis, kavicsok közt kapaszkodó puskaporvirág vagy – rágondolni is rossz – a szagos müge, hogy egyszerre csak bazsalikomillatú legyen?     Féltékenyek lettek az illatukra.     Szomorúság szállott a kertre, amikor megjelent a kertész egy hatalmas szívókával, meg egy ennél is hatalmasabb illatpumpával.     Legelőször a tulipán illatát szívta ki. Majd vette a pumpát. De a tulipán ökölbe zárta szirmait, s megrázta magát. Hiába mesterkedett a kertész, a bazsalikomillat nem fogott a tulipánon.     Dühbe jött, toporzékolt a kertész. Ollóval, késsel, sarlóval, kaszával fenyegetőzött. De hiába.     A tulipán inkább néma maradt. De nem vette föl a bazsalikom illatát.     Hanem elkezdett csodálatosabbnál csodálatosabb színekben pompázni. Illat helyett most gyönyörű színekkel mutatta az utat az elbizonytalanodó méheknek, pillangóknak és más röpdöső szorgoskodóknak.     Meghökkent a kertész. Elámult, még a száját is tátva felejtette a nagy álmélkodástól. A megmaradt illatú virágok pedig valóságos illatzivatart zúdítottak rá. Tikogni sem volt ideje a kertésznek. Úgy maradt, ahogy volt, ámultában. Most is ott áll, kerti törpévé zsugorodva. A tulipánok gyönyörűbbnél gyönyörűbb színekben pompázva némán mosolyognak össze a feje fölött.a) Keress egy-egy példát az első három bekezdésből a felsorolt mássalhangzó-törvényekre!képzés helye szerinti részleges hasonulás: ………………………….írásban jelölt teljes hasonulás: ………………………….rövidülés: ………………………….összeolvadás: ………………………….b) Karikázd be annak a „nyelvtani képletnek” a betűjelét, amelyik a szövegben található *illatukkal* szóra igaz!A) szótő + képző + jel B) szótő + képző + rag C) szótő + jel + jel D) szótő + jel + ragc) Írd le a pontvonalra, hogy a szövegben hány különböző virágnév szerepel! ……………… | a |  |
| b |  |
| c |  |
|  |
| **10.** Folytasd **8–10 mondattal** a történetet, amelynek első mondatait megadtuk!– Ügyelj arra, hogy elbeszélésed nyelvi és tartalmi szempontból **logikusan kapcsolódjon** a kezdőmondatokhoz!– Kerek, lezárt fogalmazásodban **ne legyen párbeszéd!**– **Ha a fogalmazásod 4 mondatnál rövidebb, akkor az nem értékelhető.** **Ha a fogalmazásod 8 mondatnál rövidebb, az jelentős pontlevonással jár.** Élt egyszer egy távoli faluban egy szegény ember, akinek semmi vagyona nem volt, csak egy kis báránykája. Egy szép napon különös vendég érkezett a szegény ember házába......................................................................................................................................................... ........................................................................................................................................................ ........................................................................................................................................................ ........................................................................................................................................................ ........................................................................................................................................................ ........................................................................................................................................................ ........................................................................................................................................................ ........................................................................................................................................................ ........................................................................................................................................................ ........................................................................................................................................................ ........................................................................................................................................................ ........................................................................................................................................................ ........................................................................................................................................................ ........................................................................................................................................................ ........................................................................................................................................................ ........................................................................................................................................................ ........................................................................................................................................................ ........................................................................................................................................................ ........................................................................................................................................................ ........................................................................................................................................................ | a |  |
| b |  |
| c |  |
| d |  |
| e |  |
|  |